Kremlinul, reacție după discursul din Polonia: Nu decide Biden cine conduce Rusia.
Kremlinul a respins sâmbătă o remarcă a preşedintelui american Joe Biden. Acesta a afirmat că Vladimir Putin "nu poate rămâne la putere", spunând că depinde de ruşi să îşi aleagă propriul preşedinte. Purtătorul de cuvânt al Kremlinului, Dmitri Peskov, a declarat: "Nu este treaba lui Biden să decidă asta. Preşedintele Rusiei este ales de ruşi".
Kremlinul a reacționat, după ce Joe Biden a făcut un comentariu despre funcția pe care o ocupă Vladimir Putin. În cadrul discursului pe care președintele Americii l-a susținut în Polonia, acesta a mărturisit că nu ar mai trebui ca Putin să fie lider de stat.Un oficial de la Casa Albă a declarat că Biden, care vorbea la Varşovia, nu a cerut "schimbarea regimului" în Rusia, dar ideea sa a fost că "nu i se poate permite lui Putin să îşi exercite puterea asupra vecinilor săi sau asupra regiunii". Biden şi-a intensificat atacurile personale la adresa lui Putin de când preşedintele rus a ordonat invazia Ucrainei luna trecută, iar Kremlinul a răspuns punând la îndoială starea de spirit a liderului american, scrie Reuters.Săptămâna trecută, Kremlinul l-a acuzat pe Biden că a rostit "insulte personale" la adresa lui Putin, după ce l-a catalogat drept "criminal de război" şi "dictator criminal" şi a declarat că remarcile sale par să fi fost alimentate de iritare, de oboseală şi de uitare.Biden insistă asupra faptului că Putin "nu poate rămâne la putere"Joe Biden a insistat asupra faptului că Vladimir Putin "nu poate rămâne la putere", în urma a ceea ce se întâmplă în Ucraina."Pentru numele lui Dumnezeu, acest om nu poate rămâne la putere", a declarat Biden în faţa unei mulţimi din Varşovia, după ce a condamnat războiul de o lună al lui Putin în Ucraina ca fiind un atac la adresa libertăţii şi a securităţii globale.Comentariile au escaladat brusc conflictul dintre Moscova şi Occident în legătură cu invazia sa în Ucraina. Un oficial de la Casa Albă a declarat că remarcile nu reprezintă o schimbare în politica Washingtonului, care nu urmăreşte schimbarea regimului în Rusia, potrivit Reuters.